ಇಲ್ವಲ ಮತ್ತು ವಾತಾಪಿ

ಇಲ್ವಲ ಮತ್ತು ವಾತಾಪಿ  ಹಿಂದೂ ಪುರಾಣದಲ್ಲಿ ಅಸುರ ಸಹೋದರರಾಗಿದ್ದರು. ಇವರು ಮಹಾಭಾರತದಲ್ಲಿ ಕಾಣಿಸಿಕೊಂಡಿದ್ದಾರೆ. ಮಹಾಭಾರತದ ಪ್ರಕಾರ ಇವರ ಕೊಲೆಗಡುಕ ಕೆಲಸಗಳು ಅಗಸ್ತ್ಯ ಋಷಿಯಿಂದ ಕೊನೆಗೊಂಡಿತು. 

 ದಂತಕಥೆ 
ಮಹಾಭಾರತದಲ್ಲಿ, ಲೋಮಶ ಋಷಿಯು ಇಲ್ವಲ ಮತ್ತು ವಾತಾಪಿ ಎಂಬ ದೈತ್ಯರ ಕಥೆಯನ್ನು ರಾಜನಾದ ಯುಧಿಷ್ಠಿರನಿಗೆ ಹೇಳುತ್ತಾರೆ. ಸಹೋದರರಲ್ಲಿ ಹಿರಿಯನಾದ ಇಲ್ವಲಾನು ಒಮ್ಮೆ ಬ್ರಾಹ್ಮಣ ಸಂನ್ಯಾಸಿಯನ್ನು ಕುರಿತು ತನಗೆ ದೇವರಾದ ಇಂದ್ರನಿಗೆ ಸಮಾನವಾದ ಮಗನನ್ನು ನೀಡುವಂತೆ ಬೇಡಿಕೊಂಡನೆಂದು ತಿಳಿಸಲಾಗುತ್ತದೆ. ಬ್ರಾಹ್ಮಣನು ಈ ವಿನಂತಿಯನ್ನು ನಿರಾಕರಿಸಿದನು, ಇದರಿಂದ ಇಲ್ವಲನು ಅವನ ಮೇಲೆ ಕೋಪಗೊಂಡನು. ಅವನು ತನ್ನ ಸಹೋದರನಾದ ವಾತಾಪಿಯನ್ನು ಕುರಿ ಅಥವಾ ಮೇಕೆಯನ್ನಾಗಿ ಮಾಡಿ ಅವನ ಮಾಂಸವನ್ನು ಅಡಿಗೆ ಮಾಡಿ ಬ್ರಾಹ್ಮಣನಿಗೆ ಬಡಿಸಿದನು. ಬ್ರಾಹ್ಮಣನು ತನ್ನ ಊಟವನ್ನು ಮುಗಿಸಿದ ನಂತರ, ಇಲ್ವಲ ತನ್ನ ಸಹೋದರನನ್ನು ಅವನ ಹೆಸರಿನಿಂದ ಕರೆದನು, ಅವನು ಬ್ರಾಹ್ಮಣನಿಂದ ತಕ್ಷಣವೇ ಹೊರಬಂದು ಅವನನ್ನು ಕೊಂದನು. ಸಹೋದರರು ಬ್ರಾಹ್ಮಣರನ್ನು ಎದುರಿಸಲು ಹಲವು ಸಂದರ್ಭಗಳಲ್ಲಿ ಈ ಕೆಟ್ಟ ಯೋಜನೆಗಳನ್ನು ಮಾಡುತ್ತಿದ್ದರು. ಅಗಸ್ತ್ಯ ಋಷಿಯನ್ನು ಕಂಡಾಗ ಸಹೋದರರು ಅದೇ ಯೋಜನೆಯನ್ನು ಮಾಡತೊಡಗಿದರು. ಋಷಿಯು ನುಂಗಿದ ನಂತರ ಇಲ್ವಲನು ವಾತಾಪಿಯನ್ನು ಕರೆದಾಗ, ಅವನ ಸಹೋದರನನ್ನು ಅಗಸ್ತ್ಯ ಋಷಿಯು ಜೀರ್ಣಿ‌‌‌‌‌‌‌‌‌ಸಿಕೊಂಡಿರುವುದು ಅವನಿಗೆ ತಿಳಿಯುತ್ತದೆ. ಭಯಭೀತನಾದ ಅಸುರನು ಅಗಸ್ತ್ಯನನ್ನು ಹೇಗೆ ಸೇವೆ ಮಾಡಬೇಕೆಂದು ಕೇಳಿದಾಗ, ಅಗಸ್ತ್ಯನು ಹತ್ತು ಸಾವಿರ ಹಸುಗಳು ಮತ್ತು ಚಿನ್ನದ ತುಂಡುಗಳನ್ನು ಮತ್ತು ಎರಡು ಕುದುರೆಗಳಿಂದ ನೊಗದಿಂದ ಹೊದಿಸಿದ ಚಿನ್ನದ ರಥವನ್ನು ಕೇಳಿದನು.  

ರಾಮಾಯಣ, ಇಲ್ವಲನು ತನ್ನ ಸಹೋದರನ ಮರಣದ ನಂತರ ಅಗಸ್ತ್ಯನ ಮೇಲೆ ದಾಳಿ ಮಾಡಿದನೆಂದು ಹೇಳಲಾಗುತ್ತದೆ, ನಂತರ ಅವನನ್ನು ಸಹ ಋಷಿಯ ನೋಟದಿಂದ ಕೊಲ್ಲಲಾಯಿತು.

ಇಲ್ವಲನಿಗೆ ಬಾಲವಲ ಎಂಬ ಮಗನಿದ್ದನು ಎಂದು ಭಾಗವತ ಪುರಾಣ ಉಲ್ಲೇಖಿಸುತ್ತದೆ. ಅವನು ನೈಮಿಷ ಅರಣ್ಯದಲ್ಲಿ ಇದ್ದನು. ಋಷಿ ಉಗ್ರಶ್ರವರ ವಿವಿಧ ಪುರಾಣಗಳ ನಿರೂಪಣೆಯನ್ನು ಕೇಳುವಾಗ ತೊಂದರೆ ನೀಡುತ್ತಿದ್ದನು. ಅವನ ತೀರ್ಥಯಾತ್ರೆಯ ಸಮಯದಲ್ಲಿ ಬಲರಾಮ ದೇವರಿಂದ ಬಾಲವಲ ಕೊಲ್ಲಲ್ಪಡುತ್ತಾನೆ. Bhagavata Purana Skandha X Chapter 78.38-40, 79.1-7, Motilal Bansaridass Publishers Book 4 pages 1747, 1748
ಉಲ್ಲೇಖಗಳು

ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಮಹಾಭಾರತದ ಪಾತ್ರಗಳು